Alle boeke en publikasies is verkrygbaar by Cum Boeke (Area Nommer) of Shekinah Boekwinkel (012 997 8041) by NG Moreleta Gemeente. Kontak gerus om beskikbaarheid te verseker.
BOEK RESENSIE – 7 Ritmes vir kinders
Ontdek 'n prettige manier om die regte grondslag te lê vir kinders se geloof. Met 7 ritmes vir kinders gee Tom en Lollie Smith vir ouers (en ander versorgers) handige wenke oor hoe om kinders te lei om meer soos Jesus te wees en 'n verhouding met Hom te hê. Deur hierdie praktiese beginsels herhalend in kinders se lewe toe te pas, vorm dit 'n ritme om hulle meer en meer soos Jesus te laat word.
Deel 1, met breë kantlyne vir notas, fokus op die struikel-blokke vir kinders en die proses van verandering.
Elke hoofstuk in 7 ritmes vir kinders sluit af met be-sprekingsvrae en 'n praktiese oefening vir die gesin. Ouers en ander versorgers kan ook www.kinderritmes.co.za besoek vir meer ondersteuning.
Outeurs: Tom Smith & Lollie Smith
BOEK RESENSIE – Tem jou kind se tantrums
Die meeste ouers het al iewers langs die pad gevoel asof hul kind se buie die huishouding beheer. En dan praat ons nie eers van daardie skaam-my-dood-oomblikke in die winkel waar jy regtig nie weet wat om te doen nie…
James Dobson het raad in Tem jou kind se tantrums. In hierdie sakpas-juweeltjie fokus Dobson spesifiek op die dissiplinering en liefdevolle vorming van kinders. Dobson gee praktiese raad en basiese beginsels vir ouers wanneer dit kom by sake soos lyfstraf, dissipline vir verskillende ouerdomme, sensitiewe kinders en woede by ouers.
Tem jou kind se tantrums bevat ook 'n spesiale afdeling met vrae en antwoorde waar Dobson algemene vrae en bekommernisse van ouers behandel.
Tem jou kind se tantrums is ideaal vir ouers wat dikwels wonder hoe om daardie klein maar sterk willetjie onder beheer te bring.
Outeur: Dr. James Dobson
BOEK RESENSIE – 20 Dinge
Mans maak so moeilik hulle harte vir mekaar oop. En dit des te meer wanneer die onderwerp nie altyd lekker is nie, of 'n mens ongemaklik kan maak. Weens sy betrokkenheid by die jeug weet Johan Smith wat die dinge is waarmee jongmense stoei, en as pa weet hy hoe moeilik dit is om jou hart oop te maak teenoor jou kinders en die wysheid te deel wat jy op die harde manier moes leer – sónder om te preek.
Met 20 dinge waarmee seuns struggle / 20 dinge wat my seun moet onthou gee Johan pa's en seuns dus die beste van twee wêrelde: 'n 2-in-1-boekie met 20 briewe vanuit seuns se perspektief oor die dinge waaroor hulle dink, maar ongemaklik voel om oor te praat, en 20 briewe vanuit 'n pa se perspektief oor dinge wat hy graag met sy seun wil deel. Onderwerpe sluit in seks, Christenskap, vroue, vriendskap … eintlik enigiets wat swaar op 'n man se hart lê.
Outeur: Johan Smith
BOEK RESENSIE – 1 minuut-inspirasie
In 1 minuut-inspirasie vir leiers skep Stan Toler 'n wen-kombinasie van motiverende aanhalings, teksverse en vertellings wat jou sal inspireer om die potensiaal in jou eie lewe te ontsluit.
Outeur: Stan Toler
BOEK RESENSIE – Die impak van 'n Leier
Die webtuiste www.DRUCKERandME.com is geskep as 'n hulpbron om by te dra tot die ervaring van Die impak van 'n leier.
Outeur: Bob Buford
BOEK RESENSIE – Hoe om jou lewe te verwoes voor jy 16 is
As volwassenes soms sukkel om kop te hou, wat vanons jongmense? Hulle word uit alle oorde gebombardeer met superryk, superbekende en supersexy plastiekbeelde. Maar hulle besef nie altyd hoe vals hierdie beelde is nie, en streef dan – dikwels op vernietigende wyse – daarna om soos minder as 2% van die wêreldbevolking te lyk en op te tree.